***Ո Ր Ո Շ ՈՒ Մ***

***Կատարողական վարույթը կասեցնելու մասին***

***« 25 » Հունվար 2019թ. ք. Վանաձոր***

*Հարկադիր կատարումն ապահովող ծառայության Լոռու մարզային բաժնի ավագ հարկադիր կատարող, արդարադատության կապիտան Դ.Մատինյանս, ուսումնասիրելով 24.01.2019թ.-ին վերսկսված թիվ 02439491 կատարողական վարույթի նյութերը.*

***Պ Ա Ր Զ Ե Ց Ի***

*ՀՀ Լոռու մարզի ընդհանուր իրավասության դատարանի կողմից 19.08.2016թ.-ին. տրված թիվ ԼԴ/0269/02/16 կատարողական թերթի համաձայն պետք է` Ա/Ձ “Մարինա Ղազարյան”-ից, Արարատ Դիմիտրիի Գինոսյանից և Լուսինե Գագիկի Դանիելյանից հօգուտ “Արարատբանկ” ԲԲԸ-ի համապարտության կարգով բռնագանձել ընդհանուր 35.311,32 ԱՄՆ դոլարին համարժեք ՀՀ դրամ ընդհանուր գումար և 349.930 ՀՀ դրամ և հաշվարկվող տոկոսներ: Գումարի բռնագանձումը տարածել անհատ ձեռնարկատեր Մարինա Ղազարյանի գրավադրված Վանաձոր քաղաքի Խնձորուտ թաղամասի թիվ 2 փողոցի թիվ 2 փակուղի, թիվ 5/1 հասցեի տան վրա:*

*Պարտապանից պետք է բռնագանձել նաև բռնագանձման ենթակա գումարի 5 տոկոսը, որպես կատարողական գործողությունների կատարման ծախս։*

*Հարկադիր կատարումն ապահովող ծառայության Լոռու մարզային բաժնում առկա է ՀՀ Լոռու մարզի առաջին ատյանի ընդհանուր իրավասության դատարանի կողմից 10.06.2014թ.-ին տրված թիվ ԼԴ/0108/01/12 կատարողական թերթի հիման վրա հարուցված այլ կատարողական վարույթ, համաձայն որի պետք է` ամբաստանյալներ Արտակ Գինոսյանից, Մարգար Գևորգյանից և Արարատ Գինոսյանից համապարտության կարգով հօգուտ “Լոռի-ջրմուղկոյուղի” ՓԲԸ-ի բռնագանձել 8.578.702 ՀՀ դրամ` որպես հանցագործությամբ պատճառված վնասի հատուցում:*

*Պահանջատեր “Լոռի-ջրմուղկոյուղի” ՓԲԸ-ն կատարման է ներկայացրել ՀՀ Լոռու մարզի ընդհանուր իրավասության դատարանի կողմից 21.08.2018թ.-ին տրված թիվ ԼԴ/3442/02/14 կատարողական թերթը համաձայն որի պետք է` որոշել Արարատ Դիմիտրիի Գինոսյանի և Մարինա Մարտինի Ղազարյանի սեփականության բաժինները Լոռու մարզի Շահումյան համայնքում գտնվող 1 միավոր 0,1919 հա վարելահողից 1/2-ական մաս: Որոշել Արարատ Դիմիտրիի Գինոսյանի և Մարինա Մարտինի Ղազարյանի սեփականության բաժինները ք.Վանաձոր, Երևանյան խճ. 171 հասցեում գտնվող 1 միավոր 0,04 հա հողամասի 1/2-ական մաս: Գումարի բռնագանձումը տարածել պատասխանող Արարատ Դիմիտրիի Գինոսյանի բաժնի արժեքի վրա: Արարատ Գինոսյանից հօգուտ “Լոռի-ջրմուղկոյուղի” ՓԲԸ-ի բռնագանձել 8.000 ՀՀ դրամ, որպես հայցվորի կողմից նախապես վճարված պետական տուրքի գումար:*

*Կատարողական գործողությունների կատարման ընթացքում արգելանք է կիրառվել վերը նշված հասցեներում գտնվող երկու անշարժ գույքերի նկատմամբ, որոնք փորձագիտական եզրակացության համաձայն գնահատվել են ընդհանուր 4.407.000 ՀՀ դրամ, որոնց հարկադիր էլեկտրոնային աճուրդի ներկայացման մեկնարկային գները չեն բավարարում կատարողական թերթի պահանջների կատարմանը:*

*Պարտապան Մարինա Մարտինի Ղազարյանին պատկանող բռնգանձման ենթակա այլ գույք, դրամական միջոցներ չեն հայտնաբերվել, և ի հայտ են եկել սնանկության հատկանիշներ։*

*Վերոգրյալի հիման վրա և ղեկավարվելով «Դատական ակտերի հարկադիր կատարման մասին» ՀՀ օրենքի 28, 37-րդ հոդվածի 8-րդ կետով և 39 հոդվածներով, «Սնանկության մասին» ՀՀ օրենքի 6-րդ հոդվածի 2-րդ մասով,*

***Ո Ր Ո Շ Ե Ց Ի***

*Կասեցնել 24.01.2019թ.-ին վերսկսված թիվ 02439491 կատարողական վարույթը` 60-օրյա ժամկետով։*

*Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան:*

*Սույն որոշումը երկու աշխատանքային օրվա ընթացքում հրապարակել* [*www.azdarar.am*](http://www.azdarar.am) *ինտերնետային կայքում:*

*Որոշման պատճեն ուղարկել կողմերին։*

*Որոշումը կարող է բողոքարկվել ՀՀ Վարչական դատարան կամ վերադասության կարգով որոշումը ստանալու օրվանից տասնօրյա ժամկետում։*

*«Դատական ակտերի հարկադիր կատարման մասին» ՀՀ օրենքի 28-րդ հոդվածի 5-րդ մասի համաձայն հարկադիր կատարողի որոշման բողոքարկումը չի կասեցնում կատարողական գործողությունները։*

***Ավագ հարկադիր կատարող՝ Դ. Մատինյան***